د صنعت او سوداګرۍ وزارت وايي، چې د بلاروس د صنعت وزارت مرستیال کازینتاسو اندرو د دې وزارت له وزیر نورالدین عزیزی سره په کتنه کې د دواړو هېوادونو ترمنځ د اقتصادي اړیکو پر پراختیا ټینګار کړی او له افغانستان سره د سوداګریزو اړیکو د پراختیا غوښتنه یې کړې ده.

ورته‌مهال ښاغلي عزیزي د دواړو هېوادونو ترمنځ د سوداګرۍ د کچې په اړه د معلوماتو وړاندې کولو ترڅنګ د سوداګرۍ بیلانس پر تعادل ټینګار کړی دی.

د صنعت او سوداګرۍ وزارت په وینا؛ په دې لیدنه کې د سوداګریزو او اقتصادي اړیکو پراختیا لپاره، د ګډو نندارتونونو، سوداګریزو کنفرانسونو او غونډو پر جوړولو هوکړه شوې ده.
#ملي‌تلویزیون